Perkhidmatan awam di Malaysia

ANGGOTA PERKHIDMATAN AWAM MEMEGANG JAWATAN SELAMA DIPERKENAN

Perkara 132(2) Perlembagaan Persekutuan memasukkan konsep "memegang jawatan selama diperkenan". Setiap penjawat awam memegang jawatan di bawah perkenan Yang di-Pertuan Agong tetapi di dalam pelaksanaan sebenar, kecuali sesiapa yang memegang jawatan politik atau kontrak, penjawat awam menikmati jawatan tetap yang dijamin serta pendapatan yang stabil dan dijamin.

SEKATAN MENGENAI PEMBUANGAN KERJA DAN PENURUNAN PANGKAT

Perkara 135(1) Perlembagaan Persekutuan memperuntukkan bahawa tiada seorang pun anggota mana-mana perkhidmatan yang disebut dalam perenggan (b) hingga (h) Fasal (1) Perkara 132 boleh dibuang kerja atau diturunkan pangkat oleh ssuatu pihak berkuasa yang rendah daripada pihak berkuasa yang, pada masa pembuangan kerja atau penurunan pangkat itu, mempunyai kuasa untuk melantik seorang anggota perkhidmatan itu yang sama pangkat dengan bersyarat. 
Manakala, Perkara 135(3) memperuntukkan tanpa persetujuan Suruhanjaya Perkhidmatan Kehakiman dan Perundangan, tiada seorang pun anggota mana-mana perkhidmatan yang disebut dalam perenggan (c), (f) atau (g) Fasal 1 Perkara 132 boleh dibuang kerja atau diturunkan pangkat atau menanggung apa-apa langkah tatatertib yang lain kerana apa jua yang dilakukan atau ditinggalkan daripada dilakukan olehnya pada menjalankan sesuatu fungsi kehakiman yang diberikan kepadanya oleh undang-undang.

PENGUATKUASA PEMECATAN

Perkhidmatan Awam Persekutuan memegang jawatan selama diperkenankan oleh yang Di-Pertuan Agong dan tiap-tiap anggota perkhidmatan awam.  Ini bermakna segala-galanya tentang jawatannya bergantung pada kehendak dasar awam.  Oleh sebab mereka memegang jawatan selama diperkenankan oleh Ynag Di-Pertuan Agong, maka jawatan mereka boleh dilucutkan oleh kerajaan dengan apa-apa alasan sekalipun,   dan mereka tidak berhak meminta mahkamah membatalkan perlucutan jawatan tersebut.  Mahkamah menganggap bahawa hal ehwal perkhidmatan awam adalah seperti duduk di hujung tanduk; mereka boleh diberhentikan kerja pada bila-bila masa yang dikehendaki. Namun, dari segi amalan sebenar, kedudukan mereka adalah lebih terjamin lagi daripada kedudukan pekerja-pekerja lain. Ini adalah disebabkan oleh adat resam Perlembagaan dan undang-undang tentang perkhidmatan awam dan juga konsep keadilan asasi (natural justice).

KELAYAKAN & SYARAT-SYARAT PERKHIDMATAN

(a)     Kelayakan  
Kelayakan bagi perlantikan dalam Perkhidmatan Awam Persekutuan dan Perkhidmatan Awam Bersama dan syarat-syarat tentang perkhidmatan itu boleh ditetapkan oleh Yang Di-Pertuan Agong.  Pada masa ini tidak ada satu undag-undang lagi yang diluluskan oleh Parlimen tentang kelayakan, perlantikan dan syarat-syarat perkhidmatan. Yang ada hanya undang-undang pencen.  Berkenaan bagi perlantikan ke dalam perkhidmatan awam negeri dan syarat-syarat perkhidmatan itu adalah ditetpkan oleh undang-undang negeri atau peraturan yang dibuat oleh raja/gabenor negeri itu. 
(b)     Gaji 
Gaji pegawai dalam perkhidmatan wam tidak ditetapkan oleh undang-undang khas, sebagaimana gaji hakim, menteri, dan sebagainya; gaji mereka ditetapkan oleh kerajaan, iaitu Jemaah menteri, dari satu masa ke satu masa. Tangga gaji bagi tiap-tiap jawatan dan kelayakn seseorang untuk dilantik sesuatu jawatan itu bolehlah didapati dalam buku skim perkhidmatan. Gaji mereka dibayar daripada wang yang diperuntukkan oleh anggaran tiap-tiap tahun dan dibayar daripada Kumpulan Wang yang Disatukan. Oleh sebab gaji mereka termasuk dalam anggaran maka pada tiap-tiap tahun peruntukan ini akan dibincangkan dan disemak oleh Dewan Rakyat. 
(c)     Tempoh Perkhidmatan 
Seorang pegawai dalam perkhidmatan awam itu boleh bekerja sehingga sampai umur bersara, melainkan sebelum ia sendiri telah berhenti atau dilucutkan daripada jawatannya atau diberhentikan daripada jawatan kerana jawatan itu telah dihapuskan. 
         Umur bersara bagi seseorang pegawai itu, mengikut undang-undang pencen, ialah :  
         (a) 50 tahun, jika mendapat kebenaran kerajaan;
         (b) 55 tahun tanpa kebenaran; dan
         (c) 40 tahun bagi pegawai polis yang berpangkat rendah daripada Timbalan Penguasa Polis (TPP), pegawai penjara yang berpangkat rendah    
             daripada Penguasa, atau jururawat lelaki yang bertugas di rumah sakit otak, atau pegawai-pegawai yang memilih untuk bersara awal.
(d)     Majlis Whitley Negara  
Untuk meningkatkan prestasi perkhidmatan dan mengelakkan perasaan tidak puas hati di kalangan kakitangan perkhidmatan awam, suatu badan perundingan ditubuhkan antara anggota-anggota perkhidmatan awam dengan kerajaan tentang syarat-syarat perkhidmatan dan gaji mereka. Badan ini dipanggil Majlis Whitley Negara dan mengandungi dua pihak, iaitu satu pihak mewakili kakitangan perkhidmatan awamdan satu pihak lagi mewakili kerajaan. Keputusan yang dibuat oleh majlis ini disiarkan dalam surat pekeliling keluaran Jabatan Perkhidmatan Awam dan kuat kuasanya diikut sebagai undang-undang khas bagi perkhidmatan awam.  
(e)     Undang-undang Perkhidmatan Awam  
Undang-undang tentang perkhidmatan awam boleh didapati dalam Peraturan Am dan Peraturan Kewangan yang dibuat oleh Ynag Di-Pertuan Agong, ada dalam beberapa surat pekeliling yang dikeluarkan oleh Perbendaharaan, Jabatan Perdana Menteri, Jabatan Perkhidmatan Awam dan beberapa kementerian dan jabatan lain. Peraturan-peraturan dan surat pekeliling ini hendaklah dipatuhi oleh tiap-tiap kakitangan perkhidmatan awam sebagai undang-undang biasa. Tetapi peraturan-peraturan dan surat-surat pekeliling ini dianggap oleh mahkamah sebagai satu perkara yang di luar bidang kuasa mahkamah, dan dianggap olehnya sebagai tidak mengikat kerajaan.

PERKARA 132 PERLEMBAGAAN PERSEKUTUAN

Perkara 132 adalah peruntukan yang terkandung dalam Bahagian X dalam Perlembagaan Persekutuan yang menyentuh secara umumnya berkenaan Perkhidmatan -perkhidmatan Awam di Malaysia. Secara kasarnya peruntukan ini akan menyentuh beberapa perkara seperti mengenai pekerjaan atau perkhidmatan yang dikira sebagai perkhidmatan awam dan peraturan-peraturan atau limitasi yang perlu dipatuhi oleh penjawat awam seperti yang tertakluk dalam Perkara 132 Perlembagaan.